Σεξουαλικές διαταραχές ασθενών με σκλήρυνση κατά πλάκας
Authors: Μερτζιώτης Νικόλαος 
Published: September 2021

Είναι γνωστό ότι οι σεξουαλικές διαταραχές είναι κοινό πρόβλημα στους άνδρες και γυναίκες με Σ.Κ.Π.Σκοπός: Να καταγραφούν επακριβώς και να μελετηθούν οι διαταραχές στύσης και εκσπερμάτισης στους άνδρες με ΣΚΠ καθώς και οι προαναφερόμενες σεξουαλικές διαταραχές των γυναικών ασθενών αλλά και να συσχετισθούν οι διαταραχές αυτές με τις διαταραχές ούρησης και τις προαναφερθείσες νευροφυσιολογικές δοκιμασίες (προκλητά δυναμικά). Να μελετηθεί η αποτελεσματικότητα και η ασφάλεια της Υοχιμβίνης στους ασθενείς με ΣΚΠ ,όπως επίσης οι ενδοσηραγγώδεις εγχύσεις .Υλικό και Μέθοδος: Μελετήθηκε ένα δείγμα 29 (εικοσιεννέα) ασθενών, ανδρών και γυναικών ασθενών με κλινικά καθορισμένη ΣΚΠ και ταυτόχρονα δείγμα 10(δέκα) υγειών ανδρών και γυναικών (ομάδα ελέγχου). Στους ασθενείς και στον/στην σύντροφο του/της απεστάλη λεπτομερές νευρολογικό, ουρολογικό και σεξουαλικό ερωτηματολόγιο προς συμπλήρωση κατά την έναρξη (περίοδος 1)αλλά και κατά την διάρκεια παρακολούθησης (περίοδος 2) Ακολούθως οι ασθενείς αυτοί όπως και η ομάδα ελέγχου υπεβλήθησαν σε νευροφυσιολογικό έλεγχο που περιελάμβανε: σωματοαισθητικά προκλητά δυναμικά κ. άκρων,προκλητά δυναμικά αιδοιϊκού πλέγματος (πεϊκά και κλειτοριδικά) και καταγραφή του βολβοσηραγγώδους αντανακλαστικού στους άνδρες. Οι ασθενείς ακόμα υπεβλήθησαν σε πλήρη έλεγχο της στυτικής λειτουργίας και ακολούθησε θεραπεία με ενδοσηραγγώδεις εγχύσεις στους ασθενείς με στυτική δυσλειτουργία. Οι ασθενείς με καθυστερημένη (η απουσία) εκσπερμάτισης τυχαιοποίηθηκαν σε 2 ομάδες. Στην ομάδα Α χορηγήθηκε Υοχιμβίνη σε δοσολογία 15mg, ενώ στην ομάδα Β χορηγήθηκε το placebo της ουσίας και αξιολογήθηκαν οι απαντήσεις .Αποτελέσματα: Η μέση ηλικία για τους μάρτυρες ήταν 40,7±8,74 έτη και για τους ασθενείς 41,3±10.28 αντίστοιχα ενώ το p=0,867 και το ύψος (cm) ήταν για τους μάρτυρες 175.1 ±11.02 και τους ασθενείς 174.6 ± 8.32 αντίστοιχα ενώ τοp=0.889. Από το σύνολο των χρόνων απόκρισης στατιστικά σημαντικές διαφορές μεταξύ ασθενών και μαρτύρων ως προς τους μέσους χρόνους απόκρισης παρουσιάσθηκαν στους inter N20 και P40L. Πιο συγκεκριμένα για τον χρόνο N10pud ασθενείς με ώσεις εμφανίζουν κατά μέσο όρο αυξημένο χρόνο απόκρισης κατά 1.81 σε σχέσεις με τους ασθενείς με προοδευτική πορεία νόσου, ενώ για το εύρος δυναμικού Ρ40 ampl ασθενείς με ώσεις εμφανίζουν διάμεσο εύρος μειωμένο κατά 0.45 σε σχέσεις με τους ασθενείς με προοδευτική νόσο. Από το σύνολο των χρόνων απόκρισης σε βαθμό στατιστικά σημαντικό (p value<0.05) ο χρόνος Ν50 tib L συσχετίζεται θετικά με την κινητικότητα (συντελεστής συσχέτισης=0.59, P value=0.022). Στατιστικά σημαντική αρνητική συσχέτιση εντοπίζεται μεταξύ σεξουαλικών διαταραχών των ανδρών και του εύρους δυναμικού P40 R ampl (συντελεστής συσχέτισης=-0.81, P value=0.002). Όσον αφορά στις αυτοεγχύσεις ενδοσηραγγωδώς με αγγειοδραστικές ουσίες(tri-mix)που εκτέλεσαν στη κατοικία τους, 8 ασθενείς αύξησαν τις επαφές τους ≥3 φορές εβδομαδιαίως,7 ασθενείς ≥2 φορές και 9 ασθενείς περισσότερες από μία φορά αντίστοιχα. Όσον αφορά το βολβοσηραγγώδες αντανακλαστικό βρέθηκε φυσιολογικό σε 13 άνδρες , καθυστερημένο σε 7 και απόν σε 4. Ακόμα από τους άνδρες που χορηγήθηκε Υοχιμβίνη (n=15) και placebo(n=9) θετικά αποτελέσματα παρουσίασαν οκτώ από εκείνους που ανήκαν στην πρώτη ομάδα και δύο από εκείνους που ανήκαν στην δεύτερη ομάδα.Συμπέρασμα: Οι σεξουαλικές διαταραχές τού ασθενή με Σ.Κ.Π είναι ένα από τα κυριότερα προβλήματα του επιβαρύνοντας περαιτέρω την ψυχική υγεία και την κατάθλιψη από την οποία πάσχει εξ αιτίας της νόσου. Οι ασθενείς που η νόσο τους ακολουθεί πορεία κατά ώσεις τείνουν να έχουν μεγαλύτερες διαταραχές στις νευροφυσιολογικές δοκιμασίες σε σχέση με αυτούς που έχει μία βαθμιαία εκφυλιστική πορεία και σχετίζονται με τις σεξουαλικές διαταραχές τους. Οι ενδοσηραγγώδεις εγχύσεις με το μείγμα αγγειοδραστικών ουσιών αποτελεί την πλέον αποτελεσματική θεραπεία της στυτικής δυσλειτουργίας αυτών των ασθενών. Η Υοχιμβίνη κατέδειξε σαφή υπεροχή στην ευοδωτική δράση που ασκεί στους άνδρες ασθενείς με διαταραχές εκσπερμάτισης έναντι του placebo .